**Компас Фонд за вземания АДСИЦ**

**Пояснителни бележки към междинен финансов отчет към 31 декември 2021 г.**

# Информация за дружеството

Компас Фонд за вземания АДСИЦ (Дружеството) е регистрирано като акционерно дружество със специална инвестиционна цел в България с ЕИК 205685841. Седалището и адресът на управление на Дружеството се намират в гр. София, п.к. 1000 Район „Възраждане“, ул. „Георг Вашингтон“ № 19, ет.2.

Основната дейност на Дружеството се състои в набиране на парични средства чрез издаване на ценни книжа и инвестиране на набраните средства във вземания /секюритизация на вземания/, покупко-продажба на вземания.

Дейността на Дружеството е регулирана от Закона за дружествата със специална и инвестиционна цел и за дружествата за секюритизация.

Към 31 декември 2021 г. „Компас Фонд за вземания“ АДСИЦ е с регистриран капитал от 1 500 000 лв., разпределен в 1 500 000 броя обикновени, поименни, безналични, с право на глас акции с номинал 1 (един) лев всяка.

Акционерна структура към 31.12.2021 г., отразяваща лицата притежаващи над 5% от капитала, е следната:

|  |  |  |
| --- | --- | --- |
| **Акционери притежаващи над 5% от регистрирания акционерен капитал**  | **Брой акции** |  **% от капитала** |
| ДФ ЕФ РАПИД | 199 000 | 13.27 |
| ДФ АКТИВА ВИСОКОДОХОДЕН | 199 000 | 13.27 |
| ДФ ТРЕНД БАЛАНСИРАН ФОНД | 80 000 | 5.33 |
| ДФ ТРЕНД ФОНД АКЦИИ | 70 000 | 4.67 |
| ДФ С-МИКС | 100 000 | 6.67 |
| ОПОРТЮНИТИ БЪЛГАРИЯ ИНВЕСТМЪНТ АД | 151 000 | 10.07 |
| КОМПАС КАПИТАЛ АД | 302 000 | 20.13 |
| БЪЛГАРСКИ ФОНД ЗА ДЯЛОВО ИНВЕСТИРАНЕ АД | 398 790 | 26.59 |

Компас Фонд за Вземания АДСИЦ е публична компания, търгувана на Българска фондова борса /Борсов код на емисията: CRF/

Обслужващо дружество на „Компас Фонд за вземания“ АДСИЦ е „АйДЕА обслужващо дружество“ ЕООД.

Банка-депозитар на „Компас Фонд за вземания“ АДСИЦ е „Централна Кооперативна Банка“ АД.

Дружеството има едностепенна система на управление. Съветът на директорите към 31 декември 2021 г. е в следния състав:

* Иван Димитров Пирински– член на Съвета на директорите и изпълнителен директор;
* Драгомир Христов Великов – Председател на Съвета на директорите;
* Илхан Рамадан Фаик – член на Съвета на директорите.

Дружеството се представлява от изпълнителния директор Иван Димитров Пирински.

В дружеството е създаден Одитен комитет, в състав:

1. Теодор Младенов Тодоров;

2. Михаела Бориславова Михова;

3. Драгомир Христов Великов.

# Основа за изготвяне на финансовия отчет

Този междинен съкратен финансов отчет за период от 1 януари 2021 г. до 31 декември 2021г. е изготвен в съответствие с МСС 34 „Междинно финансово отчитане“. Той не съдържа цялата информация, която се изисква за изготвяне на пълни годишни финансови отчети съгласно МСФО и следва да се чете заедно с годишния финансов отчет на Дружеството към 31 декември 2020 г., изготвен в съответствие с Международните стандарти за финансово отчитане (МСФО), разработени и публикувани от Съвета по международни счетоводни стандарти (СМСС) и приети от Европейския съюз (ЕС).

Финансовият отчет е изготвен в български лева, което е функционалната валута на Дружеството. Всички суми са представени в хиляди лева (хил. лв.) .

Този междинен съкратен отчет е индивидуален.

Междинният съкратен финансов отчет е съставен при спазване на принципа на действащо предприятие и като са взети предвид възможните ефекти от продължаващото въздействие на пандемията от коронавирус Covid-19.

# Промени в счетоводната политика

* 1. **Общи положения и нови стандарти, изменения и разяснения, които cа влезли в cила за финансовата година, започваща на 1 януари 2021 г.**

Този междинен съкратен финансов отчет е изготвен съгласно приетата счетоводна политика в последния годишен финансов отчет на Дружеството към 31 декември 2020 г. с изключение на прилагането на новите стандарти, изменения и разяснения към МСФО, които са задължителни за прилагане за първи път от финансовата година, започваща на 1 януари 2021 г.

* 1. **Промени в приблизителните оценки**

При изготвянето на междинни финансови отчети ръководството прави редица предположения, оценки и допускания относно признаването и оценяването на активи, пасиви, приходи и разходи.

Действителните резултати могат да се различават от предположенията, оценките и допусканията на ръководството и в редки случаи съответстват напълно на предварително оценените резултати.

При изготвянето на представения междинен съкратен финансов отчет значимите преценки на ръководството при прилагането на счетоводните политики на Дружеството и основните източници на несигурност на счетоводните приблизителни оценки не се различават от тези, оповестени в годишния финансов отчет на Дружеството към 31 декември 2020 г.

* 1. **Управление на риска относно финансовия риск**

Дружеството е изложено на различни видове рискове по отношение на финансовите си инструменти. Най-значимите финансови рискове, на които е изложено Дружеството, са пазарен риск, кредитен риск, ликвиден и лихвен риск.

Междинният съкратен финансов отчет не включва цялата информация относно управлението на риска и оповестяванията, изисквани при изготвянето на годишни финансови отчети, и следва да се чете заедно с годишния финансов отчет на Дружеството към 31 декември 2020 г. Не е имало промени в политиката за управление на риска относно финансови инструменти през периода.

# Вземания по договори за цесии

Балансовата стойност на вземанията по договори за цесии, които са класифицирани като дългови инструменти по амортизирана стойност, е представена, както следва:

|  |  |  |
| --- | --- | --- |
|  | **31.12.2021** | **31.12.2020** |
|  | **‘000 лв.** | **‘000 лв.** |
|  |  |  |
| Вземания по договори за цесии | - | 394 |
| **Вземания по договори за цесии** | **-** | **394** |

През отчетния период вземането по договор за цесия бе погасено изцяло съгласно договорения погасителен план.

Към края на предходния период справедливата стойност на вземането по договор за цесия на Дружеството е определена на базата на доклад на независим лицензиран оценител.

Базата за оценка, приложена от независимия оценител е този на “Справедливата стойност“. Справедлива стойност е оценената сума, която отразява данни и обстоятелства към датата на оценката, свързани с конкретна, действителна или потенциална реализация на оценявания обект/ актив между идентифицирани страни.

Приложеният метод за оценка от независимия оценител е този на „Метода на прихода“, залегнал в чл.13 от Закона за счетоводството. При него инвестицията първоначално се вписва по нейната себестойност на придобиване /историческа цена/ като се включват и всички разходи, направени във връзка с придобиването. При прилагане на „Приходния подход“ стойността на финансовите инструменти може да бъде определена и чрез използване на метода на дисконтираните парични потоци.

Вземането по договор за цесия бе необезпечено.

# Търговски и други вземания

|  |  |  |
| --- | --- | --- |
|  | **31.12.2021** | **31.12.2020** |
|  | **‘000 лв.** | **‘000 лв.** |
|  |  |  |
| Други вземания | - | 10 |
| **Търговски и други вземания** | **-** | **10** |

#

# Предоставени аванси

|  |  |  |
| --- | --- | --- |
|  | **31.12.2021** | **31.12.2020** |
|  | **‘000 лв.** | **‘000 лв.** |
|  |  |  |
| Авансови плащания към доставчици | 2 | - |
| **Предоставени аванси** | **2** | **-** |

# Пари и парични еквиваленти

Парите и паричните еквиваленти включват следните елементи:

|  |  |  |
| --- | --- | --- |
|  | **31.12.2021** | **31.12.2020** |
|  | **‘000 лв.** | **‘000 лв.** |
| **Парични средства в банки и в брой в:** |  |  |
| - български лева | 1 303 | 972 |
|  | **1 303** | **972** |

Дружеството няма блокирани пари и парични еквиваленти.

# Собствен капитал

# Акционерен капитал

Регистрираният капитал на Дружеството се състои от **1 500 000 (един милион и петстотин хиляди)** лева, разпределен в 1 500 000 броя обикновени безналични акции с право на глас и с номинална стойност 1 (един) лев всяка една.

|  |  |  |
| --- | --- | --- |
|   |  **31.12.2021** |  **31.12.2020** |
| Брой издадени и напълно платени акции: |   |   |
| В началото на годината | 1 500 000 | 1 500 000 |
| Брой издадени и напълно платени акции | - | - |
| **Общо акции, оторизирани към края на периода** |  **1 500 000** | **1 500 000** |
|  |  |  |

Списъкът на акционерите на Дружеството е представен както следва:

|  |  |  |  |  |
| --- | --- | --- | --- | --- |
| **Акционер** | **Брой акции** |  **% от капитала** | **Брой акции** |  **% от капитала** |
|  | **31.12.2021г.** | **31.12.2021г.** | **31.12.2020г.** | **31.12.2020г.** |
|  |  |  |  |  |
| ДФ ЕФ РАПИД | 199 000 | 13.27 | 199 000 | 13.27 |
| ДФ АКТИВА ВИСОКОДОХОДЕН | 199 000 | 13.27 | 199 000 | 13.27 |
| ДФ ТРЕНД БАЛАНСИРАН ФОНД | 80 000 | 5.33 | 80 000 | 5.33 |
| ДФ ТРЕНД ФОНД АКЦИИ | 70 000 | 4.67 | 70 000 | 4.67 |
| ДФ С-МИКС | 100 000 | 6.67 | 100 000 | 6.67 |
| ОПОРТЮНИТИ БЪЛГАРИЯ ИНВЕСТМЪНТ АД | 151 000 | 10.07 | 150 000 | 10.00 |
| КОМПАС КАПИТАЛ АД | 302 000 | 20.13 | 302 000 | 20.13 |
| БЪЛГАРСКИ ФОНД ЗА ДЯЛОВО ИНВЕСТИРАНЕ АД | 398 790 | 26.59 | 399 970 | 26.66 |
| Други акционери под 5 % | 210 | 0.00 | 30 | 0.00 |
|  |  | **100.00** |  | **100.00** |

# Премиен резерв

Разликата между номиналната стойност на емитираните акции от увеличението на капитала и емисионната им стойност е отнесена във фонд "Резервен" на дружеството, съгласно чл. 176, ал.3 от Търговски закон. Премийните резерви могат да бъдат използвани само за покриване на загуби от минали години.

|  |  |  |
| --- | --- | --- |
|  | **Премиен резерв** | **Общо** |
|  | **‘000 лв.** | **‘000 лв.** |

|  |  |  |
| --- | --- | --- |
| Салдо към 1 януари 2020 г. | - | - |
| Положителен премиен резерв от емитиране на акции | 10 | 10 |
| **Салдо към 31 декември 2020 г.** | **10** | **10** |
|  |  |  |
| Салдо към 1 януари 2021 г. | 10 | 10 |
| **Салдо към 31 декември 2021 г.** | **10** | **10** |

# Търговски и други задължения

|  |  |  |
| --- | --- | --- |
|  | **31.12.2021** | **31.12.2020** |
|  | **‘000 лв.** | **‘000 лв.** |
|  |  |  |
| Търговски задължения  | 1 | - |
|  Други задължения  | - | 1 |
|  | **1** | **1** |

Не са представени справедливи стойности на търговските и други задължения, тъй като поради краткосрочния им характер, ръководството на Дружеството счита, че стойностите, по които те са представени в отчета за финансовото състояние, отразяват тяхната справедлива стойност.

# Приходи

|  |  |  |
| --- | --- | --- |
|   | **31.12.2021** | **31.12.2020** |
|   | **‘000 лв.** | **‘000 лв.** |
| Приходи от лихви по вземания по договори за цесии | 16 | - |
| **Приходи** | **16** | **-** |

# Разходи за персонала

|  |  |  |
| --- | --- | --- |
|   | **31.12.2021** | **31.12.2020** |
|   | **‘000 лв.** | **‘000 лв.** |
| Разходи за заплати | (40) | (40) |
| Разходи за социални осигуровки | (4) | (4) |
| **Разходи за персонала** | **(44)** | **(44)** |

#

# Разходи за външни услуги

|  |  |  |
| --- | --- | --- |
|  | **31.12.2021** | **31.12.2020** |
|  | **‘000 лв.** | **‘000 лв.** |
| Консултантски услуги | - | (4) |
| Такси /Централен Депозитар, БФБ, КФН/ | (6) | (9) |
| Финансов одит  | (2) | (2) |
| Възнаграждение по договор с обслужващото дружество /трето лице/Интернет и компютърни услугиНотариални такси и юридически услуги |  (30)(1) (1) | (41) (1) (1) |
|  | **(40)** | **(58)** |

# Финансови разходи

|  |  |  |
| --- | --- | --- |
|  | **31.12.2021** | **31.12.2020** |
|  | **‘000 лв.** | **‘000 лв.** |
| Отрицателни разлики от операции по договори за цесия | (4) | - |
|  | (4) | - |

1. **Свързани лица и сделки със свързани лица**

Свързаните лица на Дружеството включват ключов управленски персонал на Дружеството. Дружеството оповестява следното свързано лице: Драгомир Христов Великов, председател на СД на Дружеството и собственик и управител на „Артеа 3“ ЕООД, което дружество е неограничено отговорен съдружник и член на Съвета на директорите на „Меркюри 21“, КДА. По секюритизираното вземане, съгласно сключеният договор за цесия на 27.10.2020 г. с Българска финансова къща АД, оригинален длъжник е „Меркюри 21“ КДА. Предвид посочената по – горе свързаност Драгомир Христов Великов не участва в заседанието на СД на Дружеството, на което бе взето решението за покупка на вземането.

Ако не е изрично упоменато, транзакциите със свързани лица не са извършвани при специални условия и не са предоставяни или получавани никакви гаранции.

* 1. **Сделки с ключов управленски персонал**

Ключовия управленски персонал на Дружеството включва членовете на съвета на директорите. Възнагражденията на ключовия управленски персонал включват следните разходи:

|  |  |  |
| --- | --- | --- |
|  | **31.12.2021** | **31.12.2020** |
|  | **‘000 лв.** | **‘000 лв.** |
| Краткосрочни възнаграждения |  |  |
|  Заплати | (40) | (40) |
|  Разходи за социални осигуровки  | (4) | (4) |
| Общо краткосрочни възнаграждения | **(44)** | **(44)** |
| Общо възнаграждение | **(44)** | **(44)** |

#

# Политика и процедури за управление на капитала

Целите на Дружеството във връзка с управление на капитала са:

* да осигури способността на Дружеството да продължи да съществува като действащо предприятие; и
* да осигури адекватна рентабилност за собствениците, като определя цената на продуктите и услугите си в съответствие с нивото на риска.

Дружеството управлява структурата на капитала и прави необходимите корекции в съответствие с промените в икономическата обстановка и рисковите характеристики на съответните активи.

За да поддържа или коригира капиталовата структура, Дружеството може да промени сумата на дивидентите, изплащани на собствениците, да върне капитал на акционерите, да емитира нови акции или да продаде активи, за да намали задълженията си. Дружеството следи нивото на собствения капитал, както и съотношението секюритизирани вземания към собствен капитал.

Към края на отчетния период Дружеството няма привлечен капитал, подлежащ на връщане.

|  |  |  |
| --- | --- | --- |
|  | **31.12.2021** | **31.12.2020** |
|  | **‘000 лв.** | **‘000 лв.** |
|  |  |  |
| Вземания по договори за цесии | - | 394 |
| Собствен капитал | 1 304 | 1 375 |
| **Съотношение секюритизирани вземания към собствен капитал** | **-** | **0.29** |

# Събития след края на отчетния период

В началото на 2020 г. поради разпространението на нов коронавирус (Covid-19) в световен мащаб се появиха затруднения в бизнеса и икономическата дейност на редица предприятия и цели икономически отрасли. На 11.03.2020 г. Световната здравна организация обяви и наличието на пандемия от коронавирус (Covid-19). Пандемията доведе до значителна волатилност на финансовите и стоковите пазари в България и в световен мащаб. Пандемията продължава и към настоящия момент. Ситуацията и предприетите мерки от държавните власти са изключително динамични, поради което ръководството на Дружеството не е в състояние към момента надеждно да оцени количествено влиянието на коронавирус пандемията върху бъдещото финансово състояние и резултатите от дейността му, но счита, че е вероятно да има и бъдещи негативни въздействия върху дейността на Компас Фонд за вземания АДСИЦ. Въздействието до момента бе свързано с ограничения при осъществяването на инвестиционната политика на Дружеството.

Не са възникнали коригиращи събития или значителни некоригиращи събития между датата на междинния финансов отчет и датата на одобрението му за публикуване.

1. **Одобрение на финансовия отчет**

Междинният финансов отчет към 31.12.2021 г. (включително сравнителната информация) е одобрен и приет от Съвета на директорите на 25.01.2022 г.